Πρίτι Πατέλ

Η Πρίτι Σουσίλ Πατέλ (γεννημένη στις 29 Μαρτίου 1972) είναι Βρετανίδα πολιτικός, μέλος της Βουλής των Κοινοτήτων του Ηνωμένου Βασιλείου. Από τον Ιούλιο του 2019 μέχρι τον Σεπτέμβριο του 2022 κατείχε το αξίωμα της Υπουργού Εσωτερικών https://www.bbc.co.uk/news/uk-politics-41913203 και  από τον Ιούλιο του 2016 έως τον Σεπτέμβριο του 2017 είχε διατελέσει Υπουργός Διεθνούς Ανάπτυξης, Πρωτύτερα στην δεύτερη Κυβέρνηση του Ντέιβιντ Κάμερον είχε αναλάβει και τις θέσεις της Υπουργού του Θησαυροφυλακίου και της Υπουργού Απασχόλησης. Ως μέλος του Συντηρητικού Κόμματος, είναι βουλευτής του Γουίθαμ της κομητείας Έσσεξ από το 2010. Ιδεολογικά ανήκει στη δεξιά πτέρυγα του Συντηρητικού Κόμματος και θεωρεί τον εαυτό της θατσερίστρια.https://www.gov.uk/government/news/statement-from-international-development-secretary-priti-patelhttps://www.theguardian.com/politics/2020/feb/29/who-is-the-real-priti-patel

Η Πατέλ γεννήθηκε στο Λονδίνο από οικογένεια ινδικής καταγωγής.https://www.ndtv.com/indians-abroad/indian-origin-peers-business-chiefs-rally-behind-uk-home-secreatary-priti-patel-amid-bullying-row-2191316 Σπούδασε στο Πανεπιστήμιο Κιλ και στο Πανεπιστήμιο του Έσσεξ. Αποφασισμένη να ασχοληθεί με την πολιτική, εντάχθηκε αρχικά στο Κόμμα του Δημοψηφίσματος, πριν γίνει μέλος των Συντηρητικών. Για αρκετά χρόνια εργάστηκε για την εταιρεία συμβούλων δημοσίων σχέσεων Weber Shandwick, μέσω της οποίας άσκησε πιέσεις στις βιομηχανίες καπνού και αλκοόλ. Επιδιώκοντας μια πολιτική καριέρα, έθεσε υποψηφιότητα στις βουλευτικές εκλογές του 2005 για το Νότιγχαμ Νορθ, χωρίς να καταφέρει να εκλεγεί. Το ίδιο έτος εντάχθηκε στη λίστα του Ντέιβιντ Κάμερον με τους υποψηφίους που πρότεινε ο ίδιος για να εκλεγούν στις επόμενες βουλευτικές εκλογές. Τελικώς, στις εκλογές του 2010 κατάφερε να εκλεγεί για το Γουίθαμ του Έσσεξ, κάτι που επαναλήφθηκε το 2015, το 2017 και το 2019. Υπό την διακυβέρνηση του Κάμερον, η Πατέλ είχε διοριστεί αρχικά ως Υπουργός του Θησαυροφυλακίου και μετέπειτα Υπουργός Απασχόλησης, προσελκύοντας το ενδιαφέρον για τις κοινωνικά συντηρητικές θέσεις της.https://www.bbc.com/news/uk-51705069https://www.theguardian.com/politics/2020/jul/05/priti-patel-balancing-act-as-home-secretaryhttps://www.newstatesman.com/politics/uk/2020/11/how-priti-patel-became-unsackable

Ως μέλος του ευρωσκεπτιστικού κινήματος, η Πατέλ ήταν ηγετική προσωπικότητα στην εκστρατεία υπέρ της αποχώρησης του Ηνωμένου Βασιλείου από την Ευρωπαϊκή Ένωση.https://www.reuters.com/article/us-britain-eu-patel/eurosceptic-uk-lawmaker-patel-says-cannot-accept-pms-brexit-plan-idUSKCN1MA0V9 Μετά την παραίτηση του Κάμερον, η Πατέλ υποστήριξε την προσπάθεια της Τερέζα Μέι να γίνει ηγέτης των Συντηρητικών. Η Μέι την διόρισε στη συνέχεια ως Υπουργό Διεθνούς Ανάπτυξης. Το 2017, η Πατέλ ενεπλάκη σε πολιτικό σκάνδαλο που περιλάμβανε μυστικές συναντήσεις με μέλη της Κυβέρνησης του Ισραήλ, παραβιάζοντας τον Υπουργικό Κώδικα. Αποτέλεσμα αυτού ήταν η απομάκρυνσή της από το Υπουργείο Διεθνούς Ανάπτυξης.https://www.independent.co.uk/independentpremium/priti-patel-news-home-secretary-boris-johnson-b777794.html

Υπό την πρωθυπουργία του Μπόρις Τζόνσον, διορίστηκε ως Υπουργός Εσωτερικών τον Ιούλιο του 2019.https://www.gov.uk/government/news/priti-patel-appointed-home-secretaryhttps://www.thehindu.com/news/international/priti-patel-appointed-britains-first-indian-origin-home-secretary/article28703129.ece

 Μεταναστευτική πολιτική 
Η Πατέλ είχε ανακοινώσει κάποια μέτρα σχετικά με την παράνομη μετανάστευση προς τη Βρετανία και τη χορήγηση ασύλου, τα οποία επικρίθηκαν από την αντιπολίτευση. Στις 1 Οκτωβρίου 2019, σε ομιλία της προς το Συντηρητικό Κόμμα, υποσχέθηκε να σταματήσει "μιά για πάντα την ελεύθερη μετακίνηση" από την ΕΕ προς τη Βρετανία μετά το Brexit. Κατακρίθηκε από την αντιπολίτευση στην οποία απάντησε ότι "Αυτή η κόρη μεταναστών δεν χρειάζεται διαλέξεις από τη μητροπολιτική λίμπεραλ ελίτ του Βόρειου Λονδίνου". Κυκλοφόρησαν φήμες ότι σχεδίαζε να εγκαταστήσει αιτούμενους άσυλο σε μακρινά νησιά του Ατλαντικού όπως η Αγία Ελένη, κάτι που η ίδια διέψευσε. Zamira Rahim, CNN, 3 Οκτ. 2020  
Το Νοέμβριο του 2019 υπέγραψε με τον Γάλλο ομόλογό της συμφωνία με την οποία ενισχύονται τα μέτρα φύλαξης στις δύο ακτές της Μάγχης για την αποφυγή της παράνομης μετανάστευσης."UK and France sign new agreement to tackle illegal migration", UK Home Office, 28 November 2020

 Παραπομπές 

Κατηγορία:Υπουργοί εξωτερικών
Κατηγορία:Βρετανοί πολιτικοί